|  |  |
| --- | --- |
| Untitled-1 | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ**  **ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΣΤΗΡΙΞΗΣ & ΣΠΟΥΔΩΝ**  **ΔΙΕΥΘΥΝΣΗ ΜΕΡΙΜΝΑΣ**  **ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ**  • Ηρώων Πολυτεχνείου 9, Πολυτεχνειούπολη Ζωγράφου Τ.Κ. 157 72 • Τηλέφωνο : 210 772 1951 |

Αθήνα, 09.10.2024

**ΑΝΑΚΟΙΝΩΣΗ - ΠΡΟΣΚΛΗΣΗ**

**για τη χορήγηση**

**των «Βραβείων Αριστείας Α.Μ. Νomikos» έτους 2023.**

Το Εθνικό Μετσόβιο Πολυτεχνείο προκηρύσσει τα«**Βραβεία Αριστείας Α.Μ. Νomikos» έτους 2023**,τα οποία θα χορηγηθούν σε τρεις αποφοίτους της Σχολής Ναυπηγών Μηχανολόγων Μηχανικών του Ε.Μ.Π που έχουν επιδείξει εξαιρετικά ακαδημαϊκά επιτεύγματα, με ποσό για το **πρώτο βραβείο ύψους 1.500 ευρώ,** για το **δεύτερο βραβείο 1.000 ευρώ** και για το **τρίτο βραβείο 500 ευρώ.**

Οι όροι χορήγησης των βραβείων και η διαδικασία βράβευσης προσδιορίζονται ως ακολούθως:

Κριτήρια Συμμετοχής

**I. Ελάχιστος βαθμός διπλώματος:** Οι υποψήφιοι πρέπει να κατατάσσονται μεταξύ των 15 πρώτων όσον αφορά στον βαθμό διπλώματός τους κατά το έτος 2023 και δεν πρέπει να έχουν επιλεγεί για αντίστοιχη βράβευση από άλλο χορηγό.

**II. Αριστεία στη διπλωματική εργασία**: Οι υποψήφιοι πρέπει να έχουν επιδείξει εξαιρετικές ακαδημαϊκές επιδόσεις επιτυγχάνοντας τους υψηλότερους βαθμούς στη διπλωματική τους εργασία στη Σχολή Ναυπηγών Μηχανολόγων Μηχανικών του ΕΜΠ.

**III. Προθεσμία για την ολοκλήρωση του πτυχίου:** Οι υποψήφιοι πρέπει να έχουν ολοκληρώσει επιτυχώς τις σπουδές τους εντός του έτους 2023.

Οι **πέντε υποψήφιοι** με την υψηλότερη βαθμολογία διπλώματος, από τους αιτούμενους που εμπίπτουν στα κριτήρια συμμετοχής, θα κληθούν μέσω ηλεκτρονικού ταχυδρομείου για την παρουσίαση της διπλωματικής τους εργασίας στην επιτροπή αξιολόγησης, απαρτιζόμενη από εκπροσώπους της Σχολής Ναυπηγών Μηχανολόγων Μηχανικών του ΕΜΠ και της εταιρείας A.M. Nomikos. Συγκεκριμένα, η αξιολόγησή τους θα περιλαμβάνει τα ακόλουθα:

* **Παρουσίαση της πτυχιακής εργασίας:** Οι υποψήφιοι θα παρουσιάσουν τη διπλωματική τους εργασία για 10 λεπτά, ενώ θα υπάρχει και λίγος χρόνος για ερωτήσεις που θα τεθούν από τα μέλη της κριτικής επιτροπής.
* **Αξιολόγηση και τελική επιλογή:** Η επιτροπή θα αξιολογήσει τον/ην κατάλληλο/η υποψήφιο/α, βάσει των παρακάτω κριτηρίων:
* Καινοτομία θέματος (20 Βαθμοί)
* Επιστημονική προσέγγιση, ποιότητα και πληρότητα εργασίας (20 Βαθμοί)
* Δεξιότητες παρουσίασης (20 Βαθμοί)
* Χειρισμός των ερωτήσεων της κριτικής επιτροπής (20 Βαθμοί)
* Χρόνος της παρουσίασης (20 Βαθμοί)

Διαδικασία βράβευσης:

Η επιτροπή αξιολόγησης θα εισηγηθεί τους δικαιούχους στο Τμήμα Φοιτητικής Μέριμνας του ΕΜΠ, το οποίο και θα προωθήσει τη σχετική απόφαση στη Σύγκλητο για την επικύρωσή της.

Οι δικαιούχοι των «Βραβείων Αριστείας Α.Μ. Nomikos» θα λάβουν τιμητικό έπαινο στο πλαίσιο εκδήλωσης.

**Καλούνται οι ενδιαφερόμενοι να καταθέσουν ηλεκτρονικά έως και** **τις 20.11.2024 στο**[*protokollo@central.ntua.gr*](mailto:protokollo@central.ntua.gr)**τα ακόλουθα δικαιολογητικά:**

* Αίτηση (η οποία είναι αναρτημένη μαζί με την ανακοίνωση στο [www.ntua.gr](http://www.ntua.gr) στα Νέα / Ανακοινώσεις / Προκηρύξεις.
* Υπεύθυνη Δήλωση του Ν.1599/86 ότι έλαβαν γνώση και αποδέχονται πλήρως και ανεπιφύλακτα τους όρους της παρούσας προκήρυξης.

Επισημαίνεται ότι θα ζητηθεί αυτεπάγγελτα από τη Γραμματεία της Σχολής να πιστοποιήσει τον βαθμό του διπλώματος και της διπλωματικής εργασίας, τη σειρά κατάταξης των ενδιαφερομένων και την ημερομηνία ολοκλήρωσης των σπουδών τους.

Οι πέντε υποψήφιοι, που θα παρουσιάσουν την πτυχιακή τους εργασία, θα πρέπει να αποστείλουν ηλεκτρονικά στη Γραμματεία της Σχολής τους το σχετικό αρχείο (ppt ή pdf) **πριν** από την παρουσίαση στο [anastasia@naval.ntua.gr](mailto:anastasia@naval.ntua.gr).

Για περισσότερες πληροφορίες μπορείτε να επικοινωνείτε με το Τμήμα Φοιτητικής Μέριμνας στα τηλέφωνα 2107721356, 2107721820, 2107721936, 2107723674 ή στην ηλεκτρονική διεύθυνση [fmerimna@mail.ntua.gr](mailto:fmerimna@mail.ntua.gr).

**Μετά τη λήξη της προθεσμίας χάνεται το δικαίωμα συμμετοχής στις διαδικασίες ανάδειξης του/της δικαιούχου.**

|  |
| --- |
| **ΜΕ ΕΝΤΟΛΗ ΤΟΥ ΠΡΥΤΑΝΗ**  **Η ΠΡΟΪΣΤΑΜΕΝΗ**  **ΤΗΣ Δ/ΝΣΗΣ ΜΕΡΙΜΝΑΣ** |
|  |
| **Β. ΜΠΑΛΑΜΠΑΝΗ** |